تازواقت

التازواقت أولا الزواق (بالأمازيغية: ⵜⴰⵣⵡⵡⴰⵇⵜ)، هو فن من الفنون العريقة دالمغرب وللي تيتعتبر واحد من أهم الحوايج اللي كانو تيكونو فالبني المغريبي. فالمدن المعروفة بالتازواقت بحال فاس ومراكش وشفشاون، كان الخشب فالديور والقصور ماتاتسالي الخدمة ديالو حتا تيتصبغ ويتزوق، وباقا هاد الحرفة موجودة ومعروفة لدابا ف المغرب.André Paccard (1981). Le Maroc et l’artisanat traditionnel islamique dans l’architecture (بالفرانساوية). atelier 74.

 شكالات كيفاش تانلقاو تازواقت 

 شكالات هندسية 
المعلمين الزواقة عندهم قدرة واعرة باش يرسمو الشكالات الهندسية والمورقة، تيتقنو الطريقة د «الحسبة» و«القسمة»، اللي هي القواعد الضرورية باش ترسم الشكالات ديال «التسطير».Brigitte Hintzen-Bohlen (2000). Andalusia : art & architecture (بالنݣليزية). Könemann. كاين شي زواق هندسي خاصو ضروري التقنية ديالو باش يترسم و«الحسبة» و«القسمة» هي طرق مغربية محضة ديال التسطير  وتيخدمو بها حتا المعلمية ديول حرايف آخرين بحال الݣبص وتاحجارت والرخام والنحاس والزليج.Touri, ‘Abdelaziz, Benaboud, Mhammad, Boujibar El-Khatib, Naïma, Lakhdar, Kamal, Mezzine, Mohamed (2000). Le Maroc andalou: à la découverte d'un art de vivre (بالفرانساوية). Ministère des Affaires Culturelles du Royaume du Maroc & Museum With No Frontiers.

المعلم تيحسب القسمة ديال الزواقة شحال خاص يكون فيها على حساب العبار ديال البلاصة اللي بغا يزوق.Abdullahi، Yahya؛ Embi، Mohamed Rashid Bin (2013-06). "Evolution of Islamic geometric patterns". Frontiers of Architectural Research. ج. 2 ع. 2: 243–251. DOI:10.1016/j.foar.2013.03.002. ISSN:2095-2635. مؤرشف من الأصل في 2023-02-07.
تصغير|362x362بك|شكل هندسي مغربي سميتو "ثنين و ثلاثيني".

 التسميات ديال الشكالات ديال التوريق والتشجير 
الطرق دالحسبة والقسمة تاتخلي المعلم قادر يرسم الشكالات الساهلة والمعقدة، وباشما كانت القيمة ديال القسمة كبيرة تيكون الشكل معقد كثر. السمية ديال الشكالات تاتجي من العدد ديال الصفوطة اللي دايرين بالنجمة اللي تاتكون الوسط واللي تاتسما "ناعورة".السايب، خالد (1964-....) (2016). كتاب التنوير وديوان التحبير في فن التسطير. [د.ن.]،. ISBN 978-9954-37-649-2. OCLC:1049203054. مؤرشف من الأصل في 2020-06-09 مثلا يلا كانت النجمة اللي لوسط عندها 16 قنت يعني داير بيها 16 صفط فالشكل غادي يتسمى "السطاشري"، ولا زدنا دورنا "السطاشري" بشكل آخر بحالو ولكن عندو 8 ديال الصفوطا يعني سميتو "المثمن"، فالشكل الكبير غادي يتسمى فالأخير "السطاشري بالمثمن" بمعنى "السطاشري" داير بيه "المثمن".
مركز|تصغير|604x604بك|"سطاشري بالثمن"
تصغير|768x768بك|توريق

 التوريق والتشجير 
"التوريق" هو شكل من الشكالات ديال تازواقت اللي تاتكون على شكل لوراق ديال الشجر، و"التشجير" تيكون على شكل الشجر. هاد النوع من الزواق تيكون ديما متماثل يعني كل نص بحال النص لاخر، بحالا كينا شي مرايا لوسط تاتعكس الشكل.

 سميات دالشكالات الهندسية 
تقريبا ݣاع الشكالات ديال التوريق والتشجير تيكون عندها السميات ديول الورد ولا النباتات ولا الشجر:

 التوريق: من ورقة دالشجر؛
 التشجيرة: من شجرة.
 العرق: مِنْ العرق ديال الشجرة؛
 القرنفل: من الشكل دالقرنفل.
 سُوسان: من الشكل دالسوسان.

 المكونات دالصباغة 
أيام زمان كانو المعلمين فالغالب تيدقو الحجر على حسب اللون ديالو وتيخلطون مع الغرا و تيسخنوه فوق المجمر. وفبعض الخطرات كانو تيزيدو حتا صفر البيض.

كاتختلف المصادر ديال الصباغة على حساب المدينة، كانو المعلمين تيخدمو بداكشي اللي واجد عندهم فالمنطقة فين خدامين.
مركز|تصغير|632x632بك|مثال على الصباغات و المواد اللي كانو تيخدمو بهم الصنايعية ديال التزواقت.
تصغير|356x356بك|الدخلة ديال مولاي إدريس ففاس.
الصورة تاتبين شوية من المواد اللي كانو تيخدمو بهم الصنايعية ديال التزواقت:

 الصوف ديال الغنم المفروض يخلط مع الغرا.
 مادة بحال الطباشير.
 النيلا الزرقا..
 الخرقوم.
 الحناء مخلطة بقشور الرمان.
 التحميرة.
 وراق الرمان.
 العكر الفاسي مخلط بقشور الرمان.
 الغرا.
 الحديدة الزرقا.

تانخلطو التحميرة والعكر الفاسي مع وراق الرمان باش نخرجو لون الصباغة الحمرا اللي فالتصويرة لتحت على ليمن.

هاد المواد الطبيعية كانو تيتدقو بالمهراز حتا تيولو غبرة.

كانو الحرايفية تيعطو لكل لون سمية خاصة بيه على حسب كيفاش مخلطة الصباغة ولا واش اللون فاتح ولا غامق. فالمثلا كنو تيقولو على اللون الصفر الفاتح "قلب البانان" و على اللون الزرق الغامق "زرق الليل". أما الصباغة اللي تيتخلطو فيها بزاف ديال الألوان فكانو تيقولو عليها "لون موسخ".

 لقْلم والݣاباري 

 قْلم د شعر الحمار 
+لقْلم مصاوب باليد من شعر عنق الحمارJean-Marc Castréra, (1996). ARABESQUES : ART DECORATIF AU MAROC (بالفرانساوية). باريس: ACR édition internationale.مركز|تصغير|الأدوات باش مصاوب لقْلم ديال تازواقتمركز|تصغير|المراحل باش تصاوب لقْلم ديال تازواقت

 الݣاباري 
الݣاباري (gabarit بالفرانساوية) تيتصاوب على حساب العبار ديال الحاجة اللي بغينا نزوقو يا كانت شي حاجة فالبني بحال البيبان والسقوفة، يا كانت شي حاجة صغيرة بحال الطوابل والكراسا. الݣاباري تيتصاوب بالورق ديال الكارطون: تانرسمو فوقو الزواقة اللي بغينا وتانصبغوها. ومن بعد تانحيدو البلايص الزايدين بالمربوع، باش فاللخر تبقا لينا غير الزواقة بالكارطون.

 المراحل ديال الزواق 
تصغير|381x381بك|سقف بالتازواقت ف دار السي سعيد ف مراكش
الطريقة ديال الزواق معروفة مابين الحرايفية واخا هاكاك الخدمة ديال كل حرايفي تاتبقا باينة ومفروزة حينت واخا نفس الطريقة، كل معلم وخدمة يدو كيف دايرة، زيد عليها كل معلم عندو البصمة الفنية ديالو. فمثلا يلا كانو زوج معلمين خدامين فنفس السقف، يلا جيتي تشوف الخدمة من قريب غادي تقدر تفرز الخدمة ديال كل معلم.

عادة، النجار تيوجد الخشب هو اللول ومن بعد تيبدا الحرايفي الزواق الخدمة وتاتكون فتلاتة ديال المراحيل :

 الطبيع 
غالبا الأرضية تاتكون مصبوغة بالحمر الغامق، من بعد المعلم تيحط الݣاباري فوق الخشب المصبوغ و تيياخد كموسة عامرة بالݣبص وتيدق بشوية فوقو باش داك الموتيف اللي فالݣاباري يتطبع فوق الأرضية.

 الطريح 
فاش تانحيدو الݣاباري من بعد الطبيع تانلقاو الموتيف تتطرسا يعني البلايص اللي مافيهمش الݣبص هما اللي خاص يتصبغوا. الطريقة ديال الزواق هي المعلم تيشد القلم بيد وتيحطها فوق الكف ديال اليد لوخرا باش مايترعدش.

 التزيين 
فاش تاتنشف الصباغة تانمسحو الݣبص وتانطراسيو الجناب ديال الموتيف بخط رقيق يا بالبيض يا بالكحل.

 الڤيرني 
الزيت ديال زريعت الكتان هو اللي كانو تيڤيرنو بيه أي حاجة من الخشب: تيشدو شيفون تيعمروه بالزيت و تيدوزو على ݣاع البلايص.

 مصادر 

تصنيف:لحرافي د لمغريب